दरभंगा, जुलाई ४, २०१६. मैथिली जिन्दाबाद! !
 मिथिला राज्य निर्माण सेनाक राष्ट्रीय महासचिव राजेश झा जानकारी करबैत कहलैन अछि जे आइ पप्पू कुमार नायक केँ सुपौल अनुमंडल मे संगठन विस्तार केर भार सहित प्रदेश अध्यक्ष डा. रंगनाथ ठाकुर केर हाथ सँ सदस्यता प्रमाणपत्र हस्तान्तर कैल गेल अछि। श्री झा अपन भावना रखैत कहलैन जे कोनो भी संस्था वा आंदोलन केर मेरुरज्जु होइत अछि संगठन, एहेन संगठन जे हर तरहें आंदोलन केँ घर-घर तक पहुंचा सकै। मिरानीसे संगठन निर्माण लेल प्रयासरत अछि। मैथिल भाई-बंधु केर स्नेह सेहो भेट रहल अछि। श्री नायक पढल-लिखल, कर्मठ आ खुला विचार केर धनी छथि, आइ मिरानीसे मिथिला राज्य अध्यक्ष श्री रंगनाथ ठाकुर जी केर हाथ सँ सदस्यता ग्रहण केलाह। संगहि आगामी 8-9 नवम्बर केर आहूत मिरानीसे राष्ट्रिय अधिवेशन सह आमसभा लेल 100 सदस्य बनेबाक प्रण कएलाह। मैया जानकी नायक जी केर उत्साह बनौने रहथि। मिरानीसे में नायक जी के स्वागत। जय मिथिला जय जानकी। 